text: Solar-koncernen klarer skærene
  06 marts 2013 kl. 13.08
  Solar A/S med hovedsæde i Kolding har i 2012 omsat for knap 12,7 milliarder kroner og kommer ud af regnskabsåret med et driftsoverskud (EBITA) på ca. 283 millioner kroner.
  - Vi har oplevet nedgang i aktivitetsniveauet på en række af Solars markeder i 2012, særligt det hollandske marked har vist tilbagegang. Det har påvirket vores indtjening negativt. Vi fokuserer skarpt på at øge lønsomheden, siger koncernchef Flemming H. Tomdrup.
  Som teknisk grossist tilbyder Solar produkter, viden og løsninger inden for el, vvs og ventilation, og koncernens løsninger er til stede overalt lige fra sygehuse og plejehjem over skoler og børnehaver til virksomheder og butikker.
  